ทะเลทรายสะฮารา
ทะเลทรายสะฮารา แม้จะได้ชื่อว่าเป็นหนึ่งในสถานที่ ๆ ร้อนและแห้งแล้งที่สุดในโลก แต่ทว่าทะเลทรายแห่งนี้ก็ยังมีปรากฏการณ์หิมะตก ในวันที่ 18 กุมภาพันธ์ ค.ศ. 1979 ที่เมืองอินเซฟรา ในแอลจีเรีย มีหิมะตก แต่ทว่าละลายไปในเวลาเพียงครึ่งชั่วโมงเท่านั้น จากนั้นอีก 37 ปีต่อมา ในปลายปี ค.ศ. 2016 ที่เมืองนี้ก็มีหิมะตกนับเป็นครั้งที่สอง โดยคราวนี้คงสภาพอยู่ได้ประมาณหนึ่งวัน ก่อนจะละลายหายไปในที่สุด
เกาะปาเดร
เกาะปาเดร () เป็นเกาะสันดอนที่ใหญ่ที่สุดในโลก อยู่ในรัฐเทกซัส สหรัฐอเมริกา ตั้งอยู่บริเวณชายฝั่งนอกรัฐเทกซัสทางทิศใต้ ด้านนอกเกาะอยู่ติดต่อกับอ่าวเม็กซิโก ส่วนด้านในของเกาะเป็นลากูนขนาดใหญ่มีชื่อว่า ลากูนามาเดร ชื่อของเกาะตั้งตาม ปาเดร โคเซ นีโกลัส บายี